kardosdrur/scandi-wiki huggingface dataset:
Martin Bergvold

Martin Bergvold (født 20. februar 1984) er en dansk tidligere professionel fodboldspiller, der i sin karriere bl.a. spillede for F.C. København, Lyngby Boldklub, Esbjerg fB og italienske Livorno. Han har spillet 18 kampe og scoret to mål for Danmarks U/21-landshold.

Karriere 
Bergvold begyndte at spille fodbold i Rødovre Boldklub og senere i Boldklubben Avarta inden han skiftede til Kjøbenhavns Boldklub (KB). Bergvold har spillet for forskellige danske landshold. Han vandt i 2000 prisen som årets spiller på U/17 landsholdet.

Han fik sin seniordebut for FCK i december 2002. Han scorede sit første mål for klubben i marts 2004.

I januar 2007 flyttede han til udlandet for at spille for den italienske klub AS Livorno Calcio. Her spillede han sin første kamp for klubben, mod Fiorentina den 28. januar 2007. Han fuldførte hele sin kontrakts længde hos AS Livorno Calcio, hvor han nåede at spille 76 kampe, heraf 56 fra start og med 5 mål til følge.

Den 7. august 2010 vendte han tilbage til F.C. København på en fri transfer. Bergvold var dog skadet i lange perioder, og havde vanskeligt ved at opnå kampe for FCK, hvorfor han i forårssæsonen 2012 blev udlejet til Lyngby Boldklub. Efter lejeperiodens udløb returnerede Bergvold til FCK, men opnåede ikke spilletid, hvorefter han ultimo august 2012 blev solgt til Esbjerg fB, hvorfra han skiftede til Vendsyssel, inden han for en kort periode vente tilbage til Livorno. Han sluttede karrieren i færøske HB Thorshavn.

Referencer

Eksterne henvisninger 

 Martin Bergvold  på efb.dk

Fodboldspillere fra Danmark
Fodboldspillere fra FC København
Fodboldspillere fra Lyngby Boldklub
Fodboldspillere fra A.S. Livorno Calcio
Fodboldspillere fra Esbjerg fB
Fodboldspillere fra Havnar Bóltfelag
Personer fra København
Henriette Bonde-Hansen

Henriette Bonde-Hansen (født 3. september 1963 i Rudme) er en dansk operasanger (sopran). 

Bonde-Hansen blev student fra Midtfyns Gymnasium i 1982 og senere uddannet fra Det Kongelige Danske Musikkonservatorium og Operaakademiet under Det Kongelige Teater. 

Hun debuterede som Adele i Flagermusen på Den Jyske Opera i 1993 og har siden optrådt i de fleste operahuse og -koncertsale i Europa, Sydamerika og Canada. Herhjemme har hun haft flere roller ved Den Jyske Opera, ligesom hun har sunget hovedroller i Mozarts Figaros Bryllup og Don Juan på Det Kongelige Teater. I 2007 medvirkede hun ved Opera på Engen i Odense. 

Siden 2006 har hun været gift med den cubanske tenor Reinaldo Macias.

Kilde 
 Henriette Bonde-Hansens blå bog

Operasangere fra Danmark
Personer i Kraks Blå Bog
Ellaginsyre

Ellaginsyre er en antioxidant, som findes i talrige frugter og grønsager, som f.eks. hindbær, jordbær, tranebær, valnødder, pecannødder, granatæbler og anden planteføde. De hæmmende og antioxidantiske egenskaber ved ellaginsyre har ført til en begyndende forskning i de mulige helbredsmæssige fordele ved at indtage stoffet gennem føden.

Ellaginsyre har formlen C14H6O8. Dens molarmasse er 302,197 g/mol og tætheden 1,67 g/cm³.

Naturlig forekomst 
Planter producerer ellaginsyre og omdanner den til typer af tannin, der hedder ellagitanniner. Det er glukosider, som let lader sig hydrolysere af vand, og som regenereres til ellaginsyre, når plantedelene spises.

Ellaginsyre er også en primær bestanddel af adskillige tanninholdige planter, som producerer den type tanniner, der hedder gallustanniner. Disse giver ved hydrolyse med vand ellaginsyre og gallussyre. 

Frugter med det største indhold af ellaginsyre indbefatter jordbær, hindbær, tranebær og grapefrugter.

Forskning i helbredsvirkninger 
Ellaginsyre har udvist hæmmende og antioxidantiske egenskaber i en række undersøgelser in vitro og med mindre dyr. De hæmmende egenskaber skyldes ellaginsyres evne til direkte at forhindre DNA-binding af visse carcinogener, herunder nitrosaminer og polycykliske aromatiske kulbrinter. Som det er tilfældet med andre antioxidanter, udviser ellaginsyre en kemobeskyttende virkning i cellemodeller ved at mindske belastningen fra iltning.

Disse egenskaber har medført interesse i de mulige helbredsmæssige fordele ved at indtage ellaginsyre. Der foreligger dog (i 2008) kun få undersøgelser heraf. Ved et lille kontrolleret blindforsøg med 19 patienter lidende af carotisstenose fandtes, at granatæblejuice, der har højt ellaginsyreindhold, syntes at mindske blodtrykket og vægtykkelsen i halspulsåren. En kontrolleret undersøgelse i 2005 af 48 patienter, som gennemgik kemoterapi for prostatakræft, fandt at tilførsel af ellaginsyre reducerede den kemoterapi-relaterede neutropeni (idet der dog ikke var tilfælde af svær neutropeni hverken i den behandlede gruppe eller i kontrolgruppen). Ellaginsyretilførslen forbedrede ikke prostatakræftpatienternes overlevelseschance i dette forsøg.

Til trods for undersøgelsernes meget foreløbige dokumentation af den helbredende virkning på mennesker, er ellaginsyre blevet markedsført som kosttilskud og anført at modvirke kræft, hjerte-karsygdomme og andre medicinske problemer. Det har fået den amerikanske Food and Drug Administration til at anføre ellaginsyre som en af de "falske kræftkure, forbrugerne bør undgå".

Kilder

Eksterne henvisninger 
 A Food-Based Approach to the Prevention of Gastrointestinal Tract Cancers  – videoforelæsning viet fortrinsvis til ellaginsyre. Læst af Dr. Gary D. Stoner from the Ohio State University's Comprehensive Cancer Center.
 Polyphenols as cancer chemopreventive agents, J. Cell Biochem Suppl. 1995'22:169-80

Antioxidanter
Aromatiske forbindelser
Helle Ib

Helle Ib (født 5. november 1965) er en dansk journalist, politisk redaktør og kommentator.

Baggrund 
Hun blev født  i Assens, som datter af fabrikant Jørgen Ib og hustru, sekretær Bente Dahl Madsen. Hun bor nu i København med to børn fra et tidligere ægteskab.

Hun er student fra Vestfyns Gymnasium og blev uddannet fra Danmarks Journalisthøjskole i 1992, hvorefter hun kom til Jyllands-Posten som politisk reporter. I 2002 blev hun freelancejournalist og leverede artikler, analyser, baggrundsartikler, klummer og kommentarer til Dagbladenes Bureau, Dagbladet Information, P1, metroXpress, Altinget.dk og TV 2. Siden 2006 har hun været politisk redaktør for BT. Helle Ib blev efter folketingsvalget 2011 ansat på Dagbladet Børsen som politisk kommentator.

Referencer 

Journalister fra Danmark
Personer i Kraks Blå Bog
Personer fra Assens
Redaktører fra Danmark
Journalister ved BT
Bent Winther

Bent Winther (født 16. september 1964 i Frederikshavn) er en dansk journalist, der er redaktør for Berlingske-tillægget Politiko og politisk kommentator.

Baggrund 
Han er født i Frederikshavn, og bosiddende i Vanløse. Fra sit tidligere ægteskab med Helle Ib har han to børn,
August (f.1998) og Christine (f. 2000).

Winther er bachelor i statskundskab fra Københavns Universitet i 1988 og journalist fra Danmarks Journalisthøjskole i 1992.

Han blev som nyuddannet ansat ved Det Fri Aktuelt, men kom allerede samme år til Berlingske Tidende som politisk reporter og rejsende udlandskorrespondent. I 1996 blev han indlandsredaktør og medlem af redaktionsledelsen samme sted, og i 2000 redaktør for Berlingske Søndag. Fra 2001 til 2005 var han chefredaktør for Ugebrevet A4. Han var siden medredaktør for Dagbladet Information og udgjorde sammen med Palle Weis avisens chefredaktion fra 2005 til 2010.

Bibliografi 
 Mette F. Om Mette Frederiksen. Skrevet sammen med Peter Burhøi.(Berlingske 2016)

Referencer

Eksterne henvisninger 
 

Personer fra Frederikshavn
Journalister fra Danmark
Chefredaktører fra Danmark
Journalister ved Berlingske
Personer i Kraks Blå Bog
Lasse Ellegaard

Lasse Ellegaard (født 24. juni 1944) er en dansk journalist og forfatter.

Han var ansat ved Dagbladet Information 1968-1978 og kom derefter til Weekendavisen. I 1990 vendte han tilbage til Information som chefredaktør, men blev i 1997 Mellemøsten-korrespondent for Jyllands-Posten. Siden 2008  Mellemøst-korrespondent for  Dagbladet Information bosiddende i Beirut. Fra 2014 kommentator ved Information med base i Danmark.

Ved siden af sin journalistiske karriere har han skrevet flere bøger, bl.a. om dansk politik, rockmusik, elitesport og Mellemøsten

Bibliografi 
 Dansk rockmusik (1976)
 Fodbold er ikke for de stumme – m. Steen Ankerdal (1986)
 Den dyre langside – bogen om dansk elitefodbold (1993)
 Verdens vigtigste cykelløb (1995)
 På den store klinge** – M. Henrik Jul Hansen (1996)
 I rosens favn' – om krisen i Socialdemokratiet (1996)
 EfterTryk – medie-erindringer (1998)
 Verden er så stor så stor.. – udvalgte artikler (2002)
 Med Gud i hælene (2007)
Det forrykte forår (2012)
Oldermanden - en biografi om Klaus Bonde Larsen (2016)
Gaven fra Gud - Erdogans Tyrkiet (2019)

Artikler 
 

Journalister fra Danmark
Faglitterære forfattere fra Danmark
Journalister ved Weekendavisen
Chefredaktører fra Danmark
Journalister ved Dagbladet Information
Dansksprogede forfattere fra Danmark
Personer i Kraks Blå Bog
Modtagere af Publicistprisen
Ernst Priemé

Ernst Lauritz Olaf Priemé (10. juli 1902 i København – 9. juni 1977 i Gentofte) var en dansk økonom, journalist og chefredaktør.

Priemé blev student i 1921 og cand.polit. fra Københavns Universitet i 1927. I studieårene var han ansat ved Finanstidende og kom som nyuddannet til Politiken. Her var han først journalist, senere redaktionssekretær fra 1930 og fra 1954 redaktionschef. Han blev medlem af chefredaktionen i 1959 og i 1963 chefredaktør; en post han beholdt til sin pensionering i 1970. Til sin død forblev han medlem af Politikens bestyrelse.

Ernst Priemé er begravet på Solbjerg Parkkirkegård.

Kilder og eksterne henvisninger 
 

Økonomer fra Danmark
Journalister fra Danmark
Chefredaktører fra Danmark
Personer fra København
Personer i Kraks Blå Bog (afdøde)
Journalister ved Politiken
Bankenviertel

Bankenviertel er en af Frankfurt' større erhvervsdistrikter placeret i hjertet i centeret i byen. Nogle af de højeste bygninger i Tyskland er beliggende i dette område. Distriktet er spredt over tre distrikter, Westend, Bahnhofsviertel og Innenstadt. Bankenviertel består hovedsageligt af kontorbygninger bygget.

Frankfurt am Main
Kvarterer
S-Bahn Rhein-Main

S-Bahn Rhein-Main, også kaldet S-Bahn Frankfurt, er et trafiksystem bestående af hurtige togforbindelser, som forbinder Frankfurt am Main' centrum med byens forstæder. 

Det drives i et samarbejde mellem Deutsche Bahn (de tyske statsbaner) og RMV. Med fem linjer (S1, S2, S3, S4, S5, S6, S7, S8 og S9) omfatter nettet 303 km spor, der forbinder 111 stationer. 26 af stationerne ligger i selve Frankfurt, som regel i sammenhæng med U-Bahn- eller Deutsche Bahn-stationer. Årligt transporterer S-Bahn-togene 127 mio. personer.

Linjenettet 
De fleste af de 7 linjer kører hvert 15. (myldretid) eller 30. minut i dagtimerne.

Jernbanestrækninger i Tyskland
Transport i Frankfurt am Main
Tjeremkhovo

Tjeremkhovo (, ) er en by i Irkutsk oblast, Sibiriske føderale distrikt i Den Russiske Føderation omkring 150 kilometer nordvest for oblastens administrative center, Irkutsk. Byen har  indbyggere og blev grundlagt i .

Etymologi 

Navnet Tjeremkhovo stammer fra det russiske navn for sorte kirsebær, tjerjomukha obyknovennaja.

Geografi 

Tjeremkhovo ligger omkring 15 kilometer fra den venstre bred af floden Angara. Tjeremkhovo er en stationsby på den Den transsibiriske jernbane, 5054 kilometer fra Moskva.

Historie 

Tjeremkhovo blev grundlagt i  som en landsby og poststation på Sibirienvejen. I slutningen af 1800-tallet nåede den transsibiriske jernbane byen. I samme periode blev der første gang opdaget store kulforekomster. I 1896 blev den første mine oprettet, og i 1906 var der 89 kulminer. I løber af 1900-tallet blev Tjeremkhovo centrum for udvinding af kul i Irkutsk oblast og voksede til over 100.000 indbyggere. Byen har en stor andel tung industri.

Tjeremkhovos byvåben og flag indeholder elementer af kuldrift, jernbane samt sorte kirsebær.

Indbyggerudvikling 

Note: Data fra folketællinger (til 1926 afrundet)

Økonomi og infrastruktur 

Den vigtigste industri i Tjeremkhovo er fortsat kulminedrift. Ud over kulminedriften har byen virksomheder inden for maskinfremstilling, træbearbejdning, lys og fødevareindustrien.

Tjeremkhovo er en station på den transsibiriske jernbane, med en 20 km lang godsbane til Svirsk, der afgrener ved Angara.

Hovedvejen  fra Novosibirsk via Krasnojarsk til Irkutsk, en del af den transsibiriske vejforbindelse, passerer ca. 10 kilometer sydøst for byen.

Kendte personer fra Tjeremkhovo 
 Aleksandr Polesjtjuk – Kosmonaut
 Aleksandr Vampilov – manuskriptforfatter af burjatisk oprindelse
 Sergej Tjemezov – tidligere KGB-agent og efterfølgende forretningsmand

Referencer

Eksterne henvisninger 

 Kommunehjemmeside 
 Tjeremkhovo på mojgorod.ru 

Byer i Irkutsk oblast
Erich Friedman

Erich Friedman (født 1965) i West Lafayette, Indiana, USA, er en amerikansk matematiker med en Ph.D. i matematik- og computervidenskab fra Cornell University i 1991. 

Anno 2009 underviser Friedman på Stetson University i Florida som associated professor.

Friedman er kendt for udvikling af avancerede computerspil samt matematisk forskning , han krediteres blandt andet for udvikling af Friedman numbers.

Ekstern henvisning og kilde 
 Friedmans hjemmeside (engelsk) 

Matematikere fra USA
Usole-Sibirskoje

Usole-Sibirskoje (, ) er en by i Irkutsk oblast, Sibiriske føderale distrikt i Den Russiske Føderation omkring 85 kilometer nordvest for oblastens administrative center, Irkutsk. Byen har  indbyggere og blev grundlagt i .

Geografi 
Usole-Sibirskoje ligger på den venstre bred af floden Angara og er en stationsby på den Den transsibiriske jernbane, 5117 kilometer fra Moskva.

Historie 
Usole-Sibirskoje blev grundlagt i 1669 under navnet Usole – et arkaisk russisk ord for en saltproducerende by (”sol” betyder ”salt” på russisk). Byen blev grundlagt af kosakker efter de havde opdaget saltforekomster i en nærtliggende kilde. Salt er et sjældent mineral i Sibirien, der indtil da importerede det meste salt fra de fjertliggende Uralbjerge, hvilket gjorde det et meget dyrt produkt.

Sibirienvejen nåede byen i 1700-tallet fulgt af den transsibiriske jernbane i slutningen af 1800-tallet.

Bebyggelsen Usole fik bystatus i 1925, med endelsen Sibirskoje, for at differentiere den fra byen Usole ved floden Kama i Perm kraj.

Fra 1947 til 1953 var der i Usole-Sibirskoje en gulag arbejdslejr.

Indbyggerudvikling 

Note: Data fra folketællinger (til 1926 afrundet)

Kendte personer fra Usole-Sibirskoje 
 Nadezjda Tsjizjova – atlet, der har vundet tre olympiske medaljer i kuglestød

Referencer

Eksterne henvisninger 

 Kommunehjemmeside 
 Usolje-Sibirskoje på mojgorod.ru 
 Fotografier fra Usolje-Sibirskoje  
 Usoljes stjerne (dokumentarvideo fra Usolje-Sibirskoje)  

Byer i Irkutsk oblast
Matt Passmore

Matt Passmore er en australsk skuespiller. Han gik på “National Institute of Dramatic Art (NIDA), og tog eksamen i 2001 .  
I 2003 spillede han med i filmen Blue Heelers, hvor han havde rollen som den handicappet traumatiseret mand til Susie Raynor. Han havde derefter en lignende rolle i den australske serie Always Greener som DJ Pete 'Dr Love' Jones”. I 2004 fik han en rolle i serien The Cooks, men serien kørte kun i kort tid.

Passmore spillede Cameron Kennedy i Last Man Standing fra 2005. I 2007 hoppede Matt med på holdet til  McLeod's Daughters , som Marcus Turner (Alex Ryan's bror). Han havde før haft en anden rolle i serien som Greg Hope, der var forelsket i for Tess (Bridie Carter).

Passmore spillede i 2008 hovedrollen som privatdetektiven Reilly i kortfilemn Noir Drive. Hvorefter han startede med indspilningerne til ABC tvserie The Cut, der kørte i 2009 .

I 2006 fandt han sammen med en anden “McLeod’s” medspiller, Rachael Carpani, der spillede en af hovedrollerne i serien som Jodi Fountain McLeod . I juli 2007 delte Matt desuden hjem med en anden “McLeod’s” skuespiller, nemlig Luke Jacobz der i serien spillede Patrick Brewer .

Film

Eksterne henvisninger 
 
 Matt Passmore fanside

Fodnoter 

Skuespillere fra Australien
Mårten Melin

Mårten Melin (født 9. december 1972) i Huddinge er en svensk børnebogsforfatter. Han debuterede i 2003 med poesibilledebogen Mera glass i däcken, illustreret af Emma AdBåge.

Mårten Melin har, foruden børnebøger, mellem 2003 og 2009, skrevet et stort antal historier til tegneseriehæftet Bamse.

Han er blevet tildelt Malmö bys kulturstipendium 2003, Region Skånes kulturstipendium 2005 og Hans Petersonstipendiet 2008.

Eksterne henvisninger 

Børnebogsforfattere fra Sverige
Svensksprogede forfattere fra Sverige
Marv Tarplin

Marvin "Marv" Tarplin (13. juni 1941 – 30. september 2011) var en amerikansk guitarist og sangskriver, bedst kendt som medlem af Motown-gruppen The Miracles.

Tarplin var født i Atlanta i Georgia, men flyttede som barn med familien til Detroit, hvor han begyndte at spille med pigegruppen The Primettes (senere kendt som The Supremes). Da gruppen deltog i en audition hos Motown, var forsangeren i The Miracles, Smokey Robinson, en af dem der hørte på. Smokey Robinson blev imponeret og overtalte Tarplin til at skifte til The Miracles, hvilket Tarplin gjorde i 1958. I en interviewfilm fra 2006 (Smokey Robinson & the Miracles: The Definitive Performances 1963-1987), fortalte Robinson, Pete Moore og Bobby Rogers, at Tarplins guitarspil, som mindede dem kraftigt om Curtis Mayfield, gav inspiration til mange af gruppens sange. Selvom Tarplin var med i The Miracles frem til 1973, er han bare afbildet på tre albumcovers: Cookin' with The Miracles (1962), I'll Try Something New (1962) og The Fabulous Miracles (1963). Han omtales på bagsiden af gruppens første album, Hi ... We're The Miracles (1961) og betegnes der som et af de originale medlemmer.

Tarplin var med til at komponere flere af The Miracles’ hits, blandt andet "The Tracks of My Tears" (1965), "My Girl Has Gone" (1965), "I Like It Like That" (1964), "Going to a Go-Go" (1965) og "The Love I Saw in You Was Just a Mirage" (1967). Han var også med til at skrive flere hits til Marvin Gaye, herunder "Ain't That Peculiar", "I'll Be Doggone" og "One More Heartache". Marv Tarplin medvirker tillige på sidstnævnte. Tarplin forlod The Miracles i 1973, omtrent samtidig med Smokey Robinson og Claudette Rogers Robinson. Efter bruddet med The Miracles fortsatte Tarplin samarbejdet med Smokey Robinson. Tarplin skrev sammen med Robinson en række af Robinsons sange (bl.a. "Cruisin'" (1978) og "Being with You" (1981), og Tarplin var guitarist på Robinsons plader og turneer.

I marts 2009 blev The Miracles tildelt en stjerne på Hollywood Walk of Fame. Tarplin var til stede, men det vakte opsigt, at han ikke var blandt de af gruppemedlemmerne som fik diplom.

Eksterne henvisninger 
 Biografi på Allmusic.com
 Nekrolog i The Guardian
 

Guitarister fra USA
Sangskrivere fra USA
Personer fra Georgia
Motown
The Supremes
Personer optaget i Rock and Roll Hall of Fame
The Miracles
Salon

Salon (fransk, stor sal, selskabssal) sal, hvor man ”tager imod”, og hvor tidens æstetiske ånder mødes (deraf ”holde salon”); overført: selve den æstetisk litterære kreds, der færdes i salon.

Fra betegnelsen for Louvre-Galeriet, hvor de årlige kunstudstillinger holdtes, er ordet salon gået over til at betyde selve denne udstilling, og nu, uden hensyn til udstillingsstedet, den årlige officielle parisiske kunstudstilling. De franske saloner tog — med forløber fra 1673 i Palais Royal — deres begyndelse i Louvres Salon carré med de af det kongelige Akademi ordnede kunstudstillinger, 1699—1848; det var disse udstillinger, der gav anledning til Diderots berømte kunstanmeldelser (1765—67). Fra 1855 havde udstillingen til huse i Champs Elysées-Palæet, efter 1900 i Grand palais; de efter skismaet i halvfemserne udvandrende malere slog sig sammen med andre som Société des beaux-arts først ned i verdensudstillingsbygningen på Champ-de-Mars (nu nedrevet) og holdt salon der.

Af markante danske salonværtinder i guldalderen kan nævnes Kamma Rahbek, Charlotte Schimmelmann og Friederike Brun.

Se også 
 Parisersalonen

Rum
Franske ord og vendinger
Amauri

Amauri Carvalho de Oliveira (3. juni 1980 i Carapicuíba, Brasilien), bedre kendt som Amauri, er en brasiliansk-italiensk tidligere fodboldspiller, der spillede som angriber.

Amauri blev født i Brasilien og fik italiensk statsborgerskab i april 2010. Han har spillet én kamp for det italienske landshold.

Klubkarriere

Tidlig karriere 
Amauri prøvede ved Palmeiras, en klub ved hans fødested, São Paulo stat, men undlod at imponere. I en alder af 19, rejste han til Santa Catarina state for at arbejde  og spillede for en lokal klub på Santa Catarina stat League 2. division. Santa Catarina Clube han blev i 2000 inviteret til Torneo di Viareggio i Italien, hvor han viste sit talent, han fik kontrakt med en klub fra den italiensk-talende region i Schweiz, AC Bellinzona. Han scorede et mål i fem kampe.

Noter 

Bøger
 

Fodboldspillere fra Brasilien
Stige Ø

Stige Ø er et rekreativt område der  er indrettet på en tidligere losseplads der ligger mellem Odense Kanal og Odense Fjord.  

Stige Ø opstod i løbet af 1800-tallet, da man påbegyndte udgravningen til Odense Kanal, og de dæmninger, der derved opstod, blev begyndelsen til Stige Ø. Kanalen blev udbygget i 1904.

I første halvdel af 1900-tallet var Stige Ø et populært udflugtsmål for odenseanere, og der var blandt andet bygget en lille træpavillon – også kaldet badehotel på øens sydspids. Frem til 1950, hvor pavillonen brændte, var der rutebådsfart fra havnen i Odense til området.   

I 1967 blev området omdannet til losseplads, og frem til og med 1994 er der blevet deponeret omkring 10 millioner kubikmeter blandet affald. 

Odense Kommune bevilgede i perioden 2008-2010 15 millioner kroner til udviklingen af området, og Stige Ø er nu omdannet til et stort aktivitets-, rekreations- og naturområde.

Eksterne kilder og henvisninger
Odense Kommune om Stige Ø

Odenses geografi
Øer i Danmark
Thorbjörn Fälldin

Nils Olof Thorbjörn Fälldin (født 24. april 1926, død 23. juli 2016) var en svensk gårdmand og socialliberal politiker, der var Sveriges statsminister fra 1976 til 1978 og igen fra 1979 til 1982. Han var partileder for partiet Centerpartiet fra 1971 til 1985.

Biografi 
Thorbjörn Fälldin var medlem af Sveriges Rigsdag (1958-1964 og 1967-1985) samt Centerpartiets partileder (1971-1985). Efter valget i 1976 dannede han en borgerlig regeringskoalition og blev den første ikke-socialdemokratiske statsminister siden 1936. Han beholdt posten til 1978 og var igen statsminister fra 1979-1982.

Kilder

Eksterne henvisninger 

 

Sveriges statsministre
Partiledere for Centerpartiet i Sverige
Politikere fra Sverige